Na temelju članka 34. Zakona o predškolskom odgoju i naobrazbi i članka 95. Statuta
Dječjeg vrtića „Krijesnica“ Upravno vijeće na sjednici održanoj dana 25. siječnja 2016.
godine donosi
POSLOVNIK O RADU UPRAVNOG VIJEĆA
DJEČJEG VRTIĆA „KRIJESNICA“

I. OPĆE ODREDBEČlanak 1.
Poslovnikom o radu Upravnog vijeća (u daljnjem tekstu: Poslovnik) uređuje senačin rada Upravnog vijeća Dječjeg vrtića „Krijesnica“ (u daljnjem tekstu: Vrtić), a odnosi sena:- pripremanje sjednica Upravnog vijeća;- sazivanje sjednica Upravnog vijeća, dostavljanje poziva i radnih materijala;- vođenje sjednica i način odlučivanja članova Upravnog vijeća;- položaj, prava i obveze članova Upravnog vijeća, članova radnih tijela i drugih
osoba u svezi s radom na sjednicama;- izvješćivanje o radu Upravnog vijeća;- rješavanje drugih pitanja značajnih za rad i odlučivanje na sjednicama Upravnog
vijeća Vrtića.
Članak 2.
Odredbe ovog Poslovnika obvezujuće su za sve članove Upravnog vijeća, za
ravnatelja Vrtića kao i za ostale osobe nazočne na sjednicama.
Članak 3.
O poštivanju i primjeni ovog Poslovnika skrbi predsjednik Upravnog vijeća (udaljnjem tekstu: predsjednik), zamjenik ili ravnatelj Vrtića.
II. SJEDNICE UPRAVNOG VIJEĆA
Članak 4.
Upravno vijeće radi na sjednicama.
Na sjednicama, osim članova Upravnog vijeća, mogu biti nazočne i druge osobe ako
su pozvane, uz odobrenje predsjednika, po službenoj dužnosti ili kada to pravo pripada
osobama po Zakonu, odnosno općim aktima Vrtića.
Na sjednicama Upravnog vijeća mogu biti nazočni predstavnici sredstava javnog
priopćavanja ako su pozvani ili na vlastiti zahtjev, uz odobrenje predsjednika.

1Članak 5.
Bez nazočnosti drugih osoba sjednice se održavaju kada se raspravlja o pitanjima i
podacima koji predstavljaju poslovnu ili neku drugu tajnu prema Zakonu ili općem aktu
Vrtića.
Članak 6.
Sjednice Upravnog vijeća održavaju se prema potrebi.
U načelu održavaju se u sjedištu Vrtića.
Kada su izabrani svi članovi Upravnog vijeća, prvu konstituirajuću sjednicu saziva injome, do izbora predsjednika, rukovodi ravnatelj.
Članak 7.
Dnevni red konstituirajuće sjednice sadrži :- izvješće predsjedavatelja sjednice o izboru članova Upravnog vijeća,- verificiranje mandata izabranih članova Upravnog vijeća,- izbor predsjednika Upravnog vijeća.
Članak 8.
Ravnatelj obavlja potvrđivanje mandata novoizabranih članova provjerom identiteta
pojedinog člana s podacima iz isprava o izborima.
Članovi Upravnog vijeća ne mogu obavljati svoje dužnosti ni ostvarivati prava prijenego je obavljeno potvrđivanje mandata.
Članak 9.
Za predsjednika i zamjenika predsjednika Upravnog vijeća može biti izabran svakičlan Upravnog vijeća.
Predsjednik i zamjenik predsjednika Upravnog vijeća biraju se na četiri godine.
O kandidatima za predsjednika i zamjenika predsjednika Upravnog vijeća članovi Upravnog
vijeća glasuju javno dizanjem ruku.
Za predsjednika i zamjenika predsjednika izabran je kandidat koji je dobio većinu
glasova ukupnog broja članova Upravnog vijeća.
Nakon izbora predsjednika Upravnog vijeća ravnatelj predaje predsjedniku daljevođenje sjednice.
Članak 10.
Sjednice Upravnog vijeća priprema predsjednik. U pripremi sjednice pomaže mu
ravnatelj.
Sjednice se pripremaju na način da budu što učinkovitije, a odluke donesene
pravodobno prema Zakonu i općim aktima Vrtića.
Ako predsjednik ocijeni nedovoljnu stručnu utemeljenost materijala pripremljenog za
sjednicu, vratit će ga predlagatelju radi izmjene ili dopune.

2Članak 11.
Materijale za sjednicu Upravnog vijeća obrazlaže ravnatelj ili druga osoba koja jematerijal pripremila ili na koju se materijal odnosi.
Članak 12.
Prijedlog dnevnog reda sjednice Upravnog vijeća sastavlja predsjednik vodeći računa
o tome:- da se u dnevni red uvrste predmeti o kojima je ovlašteno raspravljati i odlučivati
Upravno vijeće,- da dnevni red ne bude preopširan,- da predmeti o kojima će se raspravljati i odlučivati na sjednici budu obrađeni,dokumentirani i obrazloženi tako da se članovi Upravnog vijeća mogu upoznati s
predmetom i o njemu raspravljati i odlučivati.
Članak 13.
Sjednice Upravnog vijeća, u načelu, saziva predsjednik.
Prijedlog za sazivanje sjednice Upravnog vijeća može dati svaki član Upravnog vijeća,
ravnatelj i Osnivač.
Članak 14.
Poziv na sjednicu Upravnog vijeća dostavlja se u pisanom obliku:- članovima Upravnog vijeća,- ravnatelju,- izvjestiteljima o pojedinim predmetima dnevnog reda,- drugim osobama koje se vezano za dnevni red pozivaju na sjednicu.
Članak 15.
Pisani poziv za sjednicu Upravnog vijeća sadrži :- ime i prezime osobe koja se poziva,- prijedlog dnevnog reda ,- naznaku o izvjestiteljima pojedinih predmeta iz dnevnog reda,- mjesto i vrijeme održavanja sjednice,- potpis predsjednika.
Članak 16.
Poziv za sjednicu Upravnog vijeća dostavlja se neposrednom dostavom ilielektronskom poštom.
U iznimnim slučajevima sjednica Upravnog vijeća može se sazvati telefonom ili na
drugi primjeren način.
Jedan primjerak poziva kojim se saziva sjednica Upravnog vijeća stavlja se na oglasnu
ploču Vrtića.

3Članak17.
Sjednicom predsjedava predsjednik.
Predsjednik u suradnji s ravnateljem Vrtića priprema sjednicu, sastavlja prijedlog
dnevnog reda te određuje izvjestitelje po pojedinim točkama dnevnog reda.
U slučaju spriječenosti predsjednika, sjednici predsjedava njegov zamjenik.
Članak18.
Pravo odlučivanja na sjednici ima predsjednik i članovi Upravnog vijeća.
Ostali nazočni na sjednici imaju pravo sudjelovati u raspravi uz prethodnu suglasnost
predsjedavatelja, ali bez prava odlučivanja.
Ravnatelj nema pravo odlučivati na sjednici.
Članak19.
Prije početka sjednice predsjednik provjerava je li nazočna većina članova Upravnog
vijeća i utvrđuje njihova imena.
Predsjedavatelj utvrđuje koji su članovi opravdali svoj izostanak.
Ako je na sjednici nazočna natpolovična većina ukupnog broja članova Upravnog
vijeća, predsjedavatelj započinje sjednicu.
Odmah na početku sjednice predsjedavatelj poziva članove da iznesu primjedbe na
zapisnik s prethodne sjednice. O iznesenim primjedbama odlučuje Upravno vijeće, a nakon
toga članovi Upravnog vijeća glasuju o prihvaćanju zapisnika s prethodne sjednice.
Članak 20.
Predsjednik Upravnog vijeća proglašava utvrđeni dnevni red.
Utvrđeni dnevni red ne može se tijekom sjednice mijenjati. Nakon utvrđivanja prelazi
se na raspravu i odlučivanje o predmetima dnevnog reda redoslijedom koji je utvrđen u
dnevnom redu.
Članak 21.
Na sjednici Upravnog vijeća može se govoriti nakon dobivanja riječi od predsjednika.
Predsjednik daje riječ prijavljenima za raspravu po redoslijedu kako su se prijavili.
Predsjednik ima pravo odrediti duljinu vremena za raspravu.
Izvan reda prijavljivanja predsjedavatelj može dati riječ izvjestitelju o određenoj točki
dnevnog reda ako on to zatraži ili ako je to prijeko potrebno zbog dopunskog objašnjenja
pojedinog predmeta.
Članak 22.
Osoba koja sudjeluje u raspravi može, uz dopuštenje predsjednika, o istom predmetu
govoriti više puta.
Na prijedlog predsjednika ili zamjenika predsjednika, Upravo vijeće može odlučiti dase uskrati riječ sudioniku u raspravi koji je već govorio o istom predmetu.

4Članak 23.
Sudionik u raspravi koji dobije riječ obvezan je pridržavati se predmeta raspraveprema utvrđenom dnevnom redu.
Dužan je govoriti kratko i jasno i iznositi prijedloge za rješavanje predmeta o kojem seraspravlja.
Članak 24.
Upravno vijeće na prijedlog predsjednika ili zamjenika može odlučiti da se rasprava opojedinom predmetu prekine te da se predmet ponovno prouči ili dopuni, odnosno da se
pribave dodatni podaci za iduću sjednicu.
Članak 25.
Kad se na sjednici raspravlja o podacima ili ispravama koje predstavljaju poslovnu ili
drugu tajnu, predsjednik će upozoriti nazočne da se ti podaci ili isprave smatraju tajnom i dasu ih dužni čuvati kao tajnu.
U slučaju iz stavka 1. ovog članka predsjednik može tražiti da sjednicu napuste osobe
koje nisu članovi Upravnog vijeća.
Članak 26.
Održavanje reda i stegovne mjereČlanu Upravnog vijeća ili drugoj osobi koja sudjeluje u radu Upravnog vijeća na
sjednici, ukoliko se ne pridržava reda i ne poštuje odredbe ovog Pravilnika, mogu se izreći
ove stegovne mjere: opomena, oduzimanje riječi i udaljavanje sa sjednice.
Članak 27.
Opomena se izriče svakoj osobi koja svojim ponašanjem ili izlaganjem na sjednici nepostupa u skladu s odredbama ovog Pravilnika ili remeti red sjednice. Opomenu izriče
predsjednik ili njegov zamjenik.
Članak 28.
Mjera oduzimanja riječi izriče se osobi koja svojim ponašanjem, izjavama ili
nepoštovanjem odredbi ovog Poslovnika remeti rad sjednice, a već prije toga joj je na istoj
sjednici izrečena opomena. Mjeru oduzimanja riječi izriče predsjednik ili njegov zamjenik.
Članak 29.
Mjera udaljavanja sa sjednice izriče se osobi koja ne postupa prema nalogu
predsjednika, a kojoj je ranije izrečena mjera oduzimanja riječi ili koja na drugi način
narušava red i krši odredbe ovog Poslovnika te dovodi u pitanje daljnje održavanje sjednice
Upravnog vijeća.
Mjeru udaljavanja sa sjednice, na prijedlog predsjednika, izriče Upravno vijeće.
Udaljavanje sa sjednice odnosi se samo na sjednicu na kojoj je ova mjera izrečena.

5

Odlaganje i prekid sjedniceČlanak 30.
Zakazana sjednica Upravnog vijeća može se odložiti kad nastupe okolnosti koje
onemogućuju održavanje sjednice u zakazano vrijeme.
Sjednica Upravnog vijeća odložit će se kad se prije njezina otvaranja utvrdi da nijenazočan potrebni broj članova Upravnog vijeća.
Sjednicu Upravnog vijeća odlaže predsjednik ili njegov zamjenik.
Članak 31.
Sjednica Upravnog vijeća može se prekinuti:- ako se tijekom sjednice broj nazočnih članova Upravnog vijeća smanji ispod broja
potrebnog za održavanje sjednice,- ako dođe do težeg remećenja rada na sjednici, a predsjednik nije u mogućnostiodržati red primjenom mjera iz članka 26.ovoga Poslovnika,- ako o pojedinom predmetu treba pribaviti dodatne podatke ili isprave.
Sjednicu prekida predsjedavatelj sjednice.
Članak 32.
Ako je sjednica odložena ili prekinuta, predsjednik izvješćuje nazočne članove
Upravnog vijeća o novom vremenu održavanja sjednice, a ostale članove u skladu s člankom
16. ovog Poslovnika.
Odlučivanje na sjednici
Članak 33.
Nakon završene rasprave o pojedinoj točki dnevnog reda Upravno vijeće pristupa
odlučivanju.
Prije glasovanja predsjednik oblikuje odluku ili zaključak koji treba donijeti u svezi s
pojedinom točkom dnevnog reda.
Članak 34.
Upravno vijeće može pravovaljano odlučivati ako je na sjednici nazočna natpolovična
većina članova.
Upravno vijeće odlučuje javnim glasovanjem , osim ako je Zakonom ili općim aktom
Vrtića, odnosno posebnom odlukom Upravnog vijeća određeno da se o pojedinim predmetima
glasuje tajno.
Članovi Upravnog vijeća glasuju javno tako da se dizanjem ruke izjašnjavaju „za“ ili„protiv“ prijedloga odluke ili zaključka.
Članovi Upravnog vijeća glasuju tako da na glasačkom listiću zaokruže redni broj
ispred osobe ili prijedloga za koji glasuju.

6Članak 35.
Odluke i zaključci su pravovaljani ako je za njih glasovala većina članova Upravnog
vijeća iz članka 34. stavka 1.ovog Poslovnika.
Rezultate glasovanja utvrđuje predsjednik.
Na temelju rezultata glasovanja predsjednik objavljuje je li određeni prijedlog usvojen
ili odbijen.
Članak 36.
Kod donošenja odluka ili zaključaka o zaduživanju pojedinih radnih tijela ili
pojedinaca za izvršenje određene zadaće, odluke ili zaključka, mora biti razvidno tko jeizvršitelj i u kojem roku će izvršiti zadaću te na koji će način o tome izvijestiti članove
Upravnog vijeća.
Članak 37.
Nakon što je iscrpljen dnevni red i svi predmeti iz dnevnog reda raspravljeni tedonesene odluke, predsjednik zaključuje sjednicu Upravnog vijeća.
Zapisnik sjednice upravnog vijeća
Članak 38.
O radu sjednice Upravnog vijeća vodi se zapisnik.
Zapisnik vodi član Upravnog vijeća kojeg na sjednici odredi Upravno vijeće ili
zaposlenik Vrtića kojemu je to posao prema ugovoru o radu.
Zapisnik ima obilježje isprave kojom se potvrđuje rad i oblik rada Upravnog vijeća te kao
takav sadrži:- redni broj, mjesto i nadnevak održavanja sjednice, ime i prezime predsjednika, broj i
imena nazočnih članova kao i onih koji nisu,- broj i imena članova koji su opravdali svoj izostanak,- imena ostalih osoba nazočnih na sjednici,- tvrdnju da je na sjednici nazočan potreban broj članova za pravovaljano odlučivanje,- predloženi i usvojeni dnevni red,
- tijek rada na sjednici i predmete o kojima se je raspravljalo , imena osoba koje su
sudjelovale u raspravi te sažet prikaz njihovih izlaganja,- rezultate glasovanja o pojedinim prijedlozima odnosno točkama dnevnog reda,- izdvojeno mišljenje pojedinog člana Upravnog vijeća ako on zatraži da se unese uzapisnik,- vrijeme zaključivanja ili prekid sjednice,- oznaku priloga koji su sastavni dio zapisnika,- potpis predsjednika sjednice i zapisničara.
Zapisnik se sastavlja na sjednici Upravnog vijeća, a čistopis ili prijepis zapisnikaizrađuje se u potrebnom broju primjeraka.
Članak 39.
Čistopis ili prijepis zapisnika potpisuju predsjednik i zapisničar.

7

Po jedan primjerak čistopisa zapisnika dostavlja se predsjedniku i članovima
Upravnog vijeća te ravnatelju, a jedan primjerak se čuva u pismohrani Vrtića.
Ako se zapisnik sastoji od više listova, na svakom listu mora biti potpis predsjednika izapisničara. Svaki list (stranica) mora biti označen rednim brojem.
Članak 40.
Ako je u zapisniku nešto bilo pogrešno zapisano, dopušteno je pogrešku precrtati, s
tim da ostane vidljivo što je prvotno pisalo.
Ispravak će se učiniti između redova ili na samom kraju zapisnika, a potpisom će ga
ovjeriti predsjednik i zapisničar.
Nije dopušteno zapisnik uništiti ili ga zamijeniti novim.
Članak 41.
Oblikovanje odluka i zaključaka u zapisnik vrši predsjedavatelj sjednice.
Odluke donesene na sjednici Upravnog vijeća objavljuju se u obliku skraćenog
zapisnika.
Skraćeni zapisnik objavljuje se na oglasnoj ploči Vrtića.
O objavljivanju skraćenog zapisnika brinu se predsjednik i ravnatelj.
Članak 42.
Svakom zaposleniku Vrtića koji ima pravni interes, mora se na njegov zahtjev
omogućiti uvid u zapisnik sa sjednice Upravnog vijeća.
Postojanje pravnog interesa utvrđuje ravnatelj.
Izvodi, prijepisi i preslike zapisnika mogu se davati ovlaštenim tijelima i osobama
izvan Vrtića samo na njihov pisani zahtjev.
Članak 43.
Tekst općeg ili pojedinačnog akta koji je na sjednici donijelo Upravno vijeće potpisuje
Predsjednik ili njegov zamjenik koji je predsjedavao sjednici na kojoj je akt donesen.
Članak 44.
Poslije prve održane sjednice u novoj godini na kojoj je usvojen zapisnik s prethodne
sjednice, svi zapisnici i pozivi sa sjednica Upravnog vijeća iz protekle godine s pripadajućim
prilozima poredanima po dnevnom redu uvezat će se u posebnu knjigu pod naslovom „Pozivi
i zapisnici sa sjednica Upravnog vijeća za navedenu godinu (navesti godinu brojkom).

8III. PRAVA I DUŽNOSTI ČLANOVA UPRAVNOG VIJEĆA
Članak 45.
Član Upravnog vijeća ima prava i dužnosti:- sudjelovati na sjednicama Upravnog vijeća i na njima glasovati,- postavljati pitanja predsjedniku i ravnatelju,- podnositi prijedloge i zahtijevati da se o njima raspravlja i odlučuje na sjednicama
Upravnog vijeća.
Član Upravnog vijeća ima i druga prava i dužnosti utvrđene odredbama Zakona,drugim propisima, općim aktima Vrtića i odredbama ovog Poslovnika.
Članak 46.
Članu Upravnog vijeća obvezno se dostavlja:- poziv za sjednicu Upravnog vijeća,- materijali koji su pripremljeni za sjednicu,- zapisnik s prethodne sjednice Upravnog vijeća.
Članovima Upravnog vijeća moraju biti dostupni svi radni i stručni materijali koji seodnose na raspravu i odlučivanje na sjednici.
Članak 47.
Član Upravnog vijeća može od predsjednika i ravnatelja tražiti na uvid materijale,analize kao i druge tekstove koji su mu potrebni za njegovo aktivno uključivanje u radsjednica.
Članak 48.
Član Upravnog vijeća dužan je čuvati poslovnu tajnu i druge povjerljive podatke
Vrtića koje dozna tijekom rada Upravnog vijeća.
Član Upravnog vijeća koji postupi suprotno stavku 1. ovog članka, odgovoran je za
moguću nastalu štetu.
Članak 49.
Član Upravnog vijeća ne smije koristiti i isticati podatke o svom članstvu na način
kojim bi ostvario neke osobne interese ili povlastice.
Za vrijeme obavljanja dužnosti člana Upravnog vijeća, član ima pravo na novčanu
naknadu sukladno Odluci Općinskog vijeća Općine Mali Bukovec.
IV. PRIJELAZNE I ZAVRŠNE ODREDBEČlanak 50.
Odredbe ovog Poslovnika primjenjuju se i na rad radnih tijela koje imenuje Upravno
vijeće.

9Članak 51.
Ovaj Poslovnik stupa na snagu osmog dana od dana objave na oglasnoj ploči Vrtića.

KLASA: 601-02/16-01/01
URBROJ: 2186/174-01-16-1

Privremena ravnateljica:
Jasenka Bajrović

Predsjednica Upravnog vijeća:Štefanija Šarec

___________________________________

10